בשנת 2017, בנט חתמה על חוזה ב-WWE. לאחר מכן, נודע שהיא תקח חלק בטורניר הנשים הראשון לזכר מאי יאנג תחת השם ריאה ריפלי. ריפלי ניצחה בסיבוב הראשון את מירנדה סלינאס, אך הודחה בסיבוב השני על ידי דקוטה קאי. את הופעת הבכורה שלה בארגון NXT ערכה ב-26 באוקטובר 2017, כשהיא השתתפה בקרב באטל רויאל אשר קבע את אחת המועמדות לתואר אליפות הנשים של NXT הפנויה לאירוע NXT TakeOver: WarGames; בקרב זה ניצחה ניקי קרוס.